

**REPUBLIKA HRVATSKA**

**MINISTARSTVO UNUTARNJIH POSLOVA**

**POLICIJSKA UPRAVA ZAGREBAČKA**

**POLICIJSKA POSTAJA IVANIĆ GRAD**

**IZVJEŠĆE**

**o stanju sigurnosti na području Grada Ivanić Grada od siječnja do studenog 2017. godine, te usporedba sa istim vremenskim periodom 2016. godine**



**Ivanić Grad, 13. prosinac 2017. godine**

Policijska postaja Ivanić Grad, kao ustrojstvena jedinica Policijske uprave zagrebačke, kategorizirana je u 3. kategoriju policijskih postaja, a na području svoje teritorijalne nadležnosti obavlja poslove temeljne i kriminalističke policije, te upravne poslove.

Policijska postaja Ivanić Grad teritorijalno pokriva područja jedinica lokalne samouprave Grada Ivanić-Grada, te Općine Križ i Općine Kloštar Ivanić ukupne površine oko 370 km², sa 48 naseljenih mjesta.

**Pregled osnovnih pokazatelja kriminaliteta**

U jedanaest mjeseci 2017. godine na području Grada Ivanić Grada zabilježeno je 94 kaznenih djela koja se progone po službenoj dužnosti, što je za 45% manje nego u istom razdoblju 2016. godine, a također je evidentan pad kaznenih djela koja se progone po privatnoj tužbi za 13% i blagi porast kaznenih djela koja se progone po prijedlogu za 5%.

Tabela 1: Pregled kaznenih djela ovisno o načinu progona.

|  |  |  |  |  |  |  |
| --- | --- | --- | --- | --- | --- | --- |
| **KAZNENA DJELA OVISNO NAČINU PROGONA** | **GRAD IVANIĆ GRAD** | | | **UKUPNO ZA PP IVANIĆ GRAD** | | |
| **2017** | **2016** | **RAZLIKA** | **2017** | **2016** | **RAZLIKA** |
| **Progon po službenoj dužnosti** | **94** | **170** | **-45%** | **164** | **267** | **-39%** |
| **Progon po prijedlogu** | **23** | **22** | **+5%** | **36** | **49** | **-27%** |
| **Progon po privatnoj tužbi** | **40** | **46** | **-13%** | **56** | **73** | **-23%** |

Ukupna razriješenost kaznenih djela u jedanaest mjeseci 2017. godinu na području Grada Ivanić Grada iznosi 48%, što je pad u odnosu na 2016. godinu, kada je iznosila 58%.

Tabela 2: Pregled razriješenosti kaznenih djela na području Grada Ivanić Grada.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KAZNENA DJELA** | **2017** | | | | **2016** | | | |
| **UKUPNO** | **POČINITELJ OTKRIVEN** | **POČINITELJ NEPOZNAT** | **POSTOTAK**  **RJEŠENOSTI** | **UKUPNO** | **POČINITELJ OTKRIVEN** | **POČINITELJ NEPOZNAT** | **POSTOTAK RJEŠENOSTI** |
| **Broj kaznenih djela** | **94** | **45** | **49** | **48%** | **170** | **99** | **71** | **58%** |

Tabela 3: Pregled sigurnosno najznačajnijih i najučestalijih kaznenih djela na

području Grada Ivanić Grada

|  |  |  |  |  |  |  |
| --- | --- | --- | --- | --- | --- | --- |
| **KAZNENA DJELA** | **2017** | | | **2016** | | |
| **UKUPNO** | **POČINITELJ OTKRIVEN** | **POČINITELJ NEPOZNAT** | **UKUPNO** | **POČINITELJ OTKRIVEN** | **POČINITELJ NEPOZNAT** |
| Ubojstvo u pokušaju | 2 | 2 | 0 | 0 | 0 | 0 |
| Tjelesna ozljeda | 2 | 2 | 0 | 2 | 2 | 0 |
| Teška tjelesna ozljeda | 1 | 1 | 0 | 3 | 3 | 0 |
| Prijetnja | 10 | 10 | 0 | 21 | 21 | 0 |
| Protupravno oduz. slob. | 0 | 0 | 0 | 1 | 1 | 0 |
| Bludne radnje | 0 | 0 | 0 | 2 | 2 | 0 |
| Povreda djetet. prava | 1 | 1 | 0 | 7 | 7 | 0 |
| Zlouporaba droga | 2 | 1 | 1 | 3 | 3 | 0 |
| Krađa | 21 | 2 | 19 | 41 | 11 | 30 |
| Teška krađa | 31 | 5 | 26 | 47 | 17 | 30 |
| Razbojništvo | 2 | 2 | 0 | 1 | 0 | 1 |
| Prijevara | 2 | 2 | 0 | 8 | 7 | 1 |
| Krivotvorenje isprave | 1 | 1 | 0 | 2 | 2 | 0 |
| Neovlašteno drž.oružja | 1 | 1 | 0 | 1 | 1 | 0 |
| Ostala k.d. | 18 | 15 | 3 | 31 | 22 | 9 |
| **UKUPNO** | **94** | **45** | **49** | **170** | **99** | **71** |

Analizirajući strukturu kaznenih djela vidljivo je da su najbrojnija kaznena djela imovinskog karaktera i to krađe i teške krađe, a kojih je kumulativno manje u 2017. godini nego u 2016. godini.

Za napomenuti je da su od kaznenih djela teških krađa u 2016. godini najzastupljenije provale u domove.

**Pregled sigurnosnih pokazatelja iz domene prekršaja**

U jedanaest mjeseci 2017. godine na području Grada Ivanić Grada zabilježeno je 35 prekršaja narušavanja javnog reda i mira što je za 29% manje nego u istom razdoblju 2016. godine, značajni je pad prekršaja nasilja u obitelji za 81%, i pad prekršaja zlouporabe droga za 7%.

Tabela 4: Pregled sigurnosno najznačajnijih prekršaja

|  |  |  |  |  |  |  |
| --- | --- | --- | --- | --- | --- | --- |
| **PREKRŠAJI** | **GRAD IVANIĆ GRAD** | | | **UKUPNO ZA PP IVANIĆ GRAD** | | |
| **2017** | **2016** | **RAZLIKA** | **2017** | **2016** | **RAZLIKA** |
| **Javni red i mir** | **35** | **49** | **-29%** | **68** | **81** | **-16%** |
| **Zlouporaba opojnih droga** | **1** | **7** | **-86%** | **4** | **8** | **-50%** |
| **Nasilje u obitelji** | **11** | **57** | **-81%** | **66** | **93** | **-29%** |

**Sigurnost cestovnog prometa**

U jedanaest mjeseci 2017. godine na području Grada Ivanić Grada zabilježena je 81 prometna nesreća u kojima je 1 osoba smrtno stradala, u 36 prometnih nesreća osobe su zadobile teške tjelesne ozljede ili tjelesne ozljede, dok je kod 44 prometnih nesreća posljedica samo materijalna šteta.

Tabela 5: Pregled prometnih nesreća ovisno o posljedici.

|  |  |  |  |  |  |  |
| --- | --- | --- | --- | --- | --- | --- |
| **POSLJEDICE PROMETNIH NESREĆA** | **GRAD IVANIĆ GRAD** | | | **UKUPNO ZA PP IVANIĆ GRAD** | | |
| **2017** | **2016** | **RAZLIKA** | **2017** | **2016** | **RAZLIKA** |
| **s poginulima** | **1** | **1** | **0%** | **1** | **2** | **-50%** |
| **s ozlijeđenima** | **36** | **37** | **-2,7%** | **61** | **60** | **1,6%** |
| **s materijalnom štetom** | **44** | **45** | **-2,2%** | **71** | **74** | **-4%** |
| **UKUPNO** | **81** | **83** | **-2,4&** | **133** | **136** | **-2,2%** |

Tabela 6: Prekršaji iz Zakona o sigurnosti prometa na cestama u 2017. godini usporedno s 2016. g. za cjelokupno područje nadležnosti PP Ivanić Grad.



NAPOMENA: Zbog načina vođenja statističkih podataka u informacijskom sustavu MUP-a nije moguće izdvojiti pokazatelje zasebno za područje Grada Ivanić Grada.

Poslovi sa strancima i nezakonite migracije

Na području Grada Ivanić Grada trenutno boravi 81 strani državljanin, od čega na privremenom boravku boravi 41 strani državljanin, dok na stalnom boravku boravi 40 stranih državljana.

U jedanaest mjeseci 2017. godine u objektima smještaja na području Grada Ivanić Grada prijavljeno je ukupno 1932 stranih državljana na kratkotrajnom boravku (boravak do 90 dana), dok je u istom periodu 2016. godine bilo prijavljeno 1961 stranih državljana što je pad od 1,4%.

U jedanaest mjeseci 2017. godini na području grada Ivanić Grada evidentirano je 9 prekršaja iz Zakona o strancima koji se većinom odnose na neprijavljivanje boravka stranih državljana, dok je u 2016 godini evidentirano 14 prekršaja što je pad od 35 %.

Na području PP Ivanić Grad u jedanaest mjeseci 2017. godine 13 stranaca je izrazilo namjeru za podnošenje zahtjeva za azil, dok je u istom razdoblju 2016. godine 9 stranca izrazilo namjeru za podnošenjem zahtjeva za azil, a radilo se većinom o državljanima Afganistana i Pakistana.

**Ostali sigurnosni događaji**

U jedanaest mjeseci 2017. godine na području grada Ivanić Grada zabilježeno je 7 suicida, dok je u istom razdoblju 2016. godine zabilježeno 6 suicida. Istovremeno zabilježena su 14 događaja smrtnih slučajeva u kojima su policijskih službenici poduzimali izvide, dok je u 2016 broj takvih događaja bio 4, što je povećanje od 250. Evidentan je pad broja požara u jedanaest mjeseci 2017. godine kojih je zabilježeno 10 u odnosu na isto razdoblje 2016. godine, kada ih je zabilježeno 15, odnosno pad je za 33%.

Tabela 7: Pregled ostalih sigurnosnih događaja.

|  |  |  |  |  |  |  |
| --- | --- | --- | --- | --- | --- | --- |
| **DOGAĐAJ** | **GRAD IVANIĆ GRAD** | | | **UKUPNO ZA PP IVANIĆ GRAD** | | |
| **2017** | **2016** | **RAZLIKA** | **2017** | **2016** | **RAZLIKA** |
| **SUCIDI** | **7** | **6** | **+17%** | **12** | **13** | **-8%** |
| **SMRTNI SLUČAJEVI** | **14** | **4** | **+250%** | **20** | **6** | **+233%** |
| **POŽARI** | **10** | **15** | **-33%** | **23** | **25** | **-8%** |

**Javna okupljana**

Tabela 8: Pregled javnih okupljanja

|  |  |  |  |  |  |  |
| --- | --- | --- | --- | --- | --- | --- |
| **JAVNA OKUPLJANJA** | **GRAD IVANIĆ GRAD** | | | **UKUPNO ZA PP IVANIĆ GRAD** | | |
| **2017** | **2016** | **RAZLIKA** | **2017** | **2016** | **RAZLIKA** |
| **Broj javnih okupljanja** | **66** | **70** | **-6%** | **90** | **94** | **-4%** |

**OCJENA O STANJU SIGURNOSTI**

S obzirom na iznesene sigurnosne pokazatelje stanje sigurnosti na području Grada Ivanić Grada ocjenjujem kao zadovoljavajuće.

NAČELNIK

Marin Grgić